| *Anelytropsis papillosus* |
| --- |
| *Anelytropsis papillosus* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Superclase: | Tetrapoda |
| Clase: | Sauropsida |
| Subclase: | Diapsida |
| Orde: | Squamata |
| Suborde: | Lacertilia |
| Infraorde: | Dibamia |
| Familia: | Dibamidae |
| Xénero: | ***Anelytropsis***Cope, 1885 |
| Especie: | ***A. papillosus*** |

 |
| Nome binomial |
| ***Anelytropsis papillosus***Cope, 1885 |

***Anelytropsis papillosus*** é unha especie de réptil da orde dos escamosos e suborde dos lacertilios, a única integrada no xénero *Anelytropsis*, un dos dous que comprende a familia dos dibámidos.

Trátase dunha especie rara da que se coñecen moi poucos espécimes. Pola súa aperencia externa seméllase ás anfisbenas, pero están afastados filoxeneticamente delas.

Taxonomía
---------

### Descrición

Tanto o xénero como a especie foron taxons descritos en 1885 polo paleontólogo e notábel especialista en anatomía comparada, así como en herpetoloxía e ictioloxía estadounidense Edward Drinker Cope, no seu traballo "A contribution to the herpetology of Mexico", publicado en *Proceedings of the American philosophical Society*, **22**: 379–404. BHL.

### Etimoloxía

#### Xénero

O nome científico *Anelytropsis* foi proposto (por Cope) para xustificar o da familia denominada *Anelytroapidae* Cope, a cal baseábase en *Anelytrops* Duméril, como sinónimo da familia *Feylinia* Gray. Nin Duméril nin Cope discutiron a etimoloxía do nome, pero aparentemente deriva da unión dos termos do grego antigo ἀνά *aná*, "arriba","sobre", "en riba de"; ἓλυτρον *élytron*, "envoltura", "funda", "vaíña", e ὥψ *ops*, "vista", "ollo".

### Nome expecífico

O epíteto específico, *papillosus* procede do adxectivo latino *papillosus*, "papiloso", en referencia ás papilas presentes nas escamas da parte anterior da cabeza.

### Nome vulgar

Na maioría da bibliografía internacional dáselle á especie o nome de *lagarto cego mexicano* (como en inglés *Mexican blind lizard*, ou en castelán *Lagartija-ciega mexicana*.).

### Clasificación

Como quedou dito, o xénero *Anelytropsis* é monotípico, polo que só comprende unha especie:

* *Anelytropsis papillosus* Cope, 1885 .

Características
---------------

Trátase dun pequeno lagarto (ten unha masa corporal máxima de 110,99 g), insectívoro, de corpo longo, cilíndrico e delgado, adaptado para escavar no solo, e cunha aparente falta de extremidades. A femias carecen completamente de extremidades, e os machos presentan só as extremidades posteriores, moi pequenas e con forma de aleta, que utilizan para agarraren a súa parella durante o apareamento.

O seu cranio está rixidamente fusionado, carecen de dentes pterigoides e de oído externo. Os seus ollos están moi reducidos e cubertos por unha escama, o que xustifica o seu nome vulgar.

Hábitat, distribución e ecoloxía
--------------------------------

*Anelytropsis papillosus* é unha especide forestal que habita no solo de bosques tropicais húmidos e en bosques caducifolios de rexións semiáridas, tanto en bosques primarios como en secundarios cerca dos primarios. É endémica do leste de México onde se escontra nos estados de Tamaulipas, Veracruz, San Luís Potosí, Querétaro e Hidalgo, en altitudes entre os 300 e os 500 m. A súa poboación, aínda que parece ser abundante, está ameazada pola deforestación do seu hábitat para a súa conversión en terras agrícolas (cultivos e pasteiros).

É unha especie ovípara.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta a súa ampla área de distribución, a presumíbel gran poboación e porque é improbable que esta estea, a pesar da deforestación do seu hábitat, a diminuír o suficientemente rápido como para poder clasificarse nunha categoría máis ameazada, cualifica o status da especie como *LC* (pouco preocupoante).

Notas
-----

1. 1 2 3 4 5  Canseco-Márquez, L. Mendoza-Quijano, F. & Ponce-Campos, P. (2007): *Anelytropsis papillosus* na *Lista vermella* da UICN. Versión 2019-2. Consultada o 6 de novembro de 2019.
2. 1 2  Genus *Anelytropsis* Cope, 1885 en The Taxonomicon.
3. 1 2 3  *Anelytropsis* Cope, 1885 no ITIS.
4. ↑  Reeder, T. W.; Townsend, T. M.; Mulcahy, D. G.; Noonan, B. P.; Wood, P. L.; Sites, J. W.; Wiens, J. J. (2015). "Integrated analyses resolve conflicts over squamate reptile phylogeny and reveal unexpected placements for fossil taxa". *PLoS ONE* **10** (3): e0118199. doi:10.1371/journal.pone.0118199.
5. ↑  *Anelytropsis*  en wikispecies.
6. ↑  Campbell, Howardw (1974): Catalogue of American Amphibians and Reptiles. *Anelytropsis* Cope. Mexican blind lizard.
7. ↑  Campbell, Howardw (1974): Catalogue of American Amphibians and Reptiles. *Anelytropsis papiloosus* Cope. Mexican blind lizard.
8. ↑  Ver os exemplos citados aquí, nas referencias.
9. ↑  Mexican Blind Lizard. *Anelytropsis papillosus* Cope 1885 na EOL.
10. ↑  Pough, F. Harvey (18-11-2015). Herpetology (Fourth ed.). Sunderland, Massachusetts, USA. ISBN 978-1-6053-5233-6.
11. 1 2  Vitt, Laurie J.; Caldwell, Janalee P. (2014). *Herpetology: an introductory biology of amphibians and reptiles* (4th ed.). Amsterdam. ISBN 978-0-1238-6919-7. OCLC 839312807.
12. 1 2  Greer, Allen E. (1985). "The Relationships of the Lizard Genera Anelytropsis and Dibamus". *Journal of Herpetology* **19** (1): 116–156. ISSN 0022-1511. JSTOR 1564427. doi:10.2307/1564427.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anelytropsis papillosus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Anelytropsis papillosus*** |

### Bibliografía

* Cope, E. D. (1885): "A contribution to the herpetology of Mexico". *Proceedings of the American philosophical Society*, **22**: 379–404. BHL
* Greer, A. E. (1985): "The relationships of the lizard genera *Anelytropsis* and *Dibamus*". *Journal of herpetology*, **19** (1): 116–156. Resume
* Townsend, T. M.; Larson, A.; Louis, E. & Macey, J. R. (2004): "Molecular phylogenetics of Squamata: the position of snakes, amphisbaenians, and dibamids, and the root of the squamate tree". *Systematic biology*, **53** (5): 735–757. doi 10.1080/10635150490522340 Amplo resume.
* Townsend, T. M.; Leavitt, D. H. & Reeder, T. W.(26 de xaneiro de 2011): "Intercontinental dispersal by a microendemic burrowing reptile (Dibamidae)". *Proceedings of the Royal Society (B)* Amplísimo resume.

### Outros artigos

* Escamosos
* Lacertilia
* Dibámidos

### Ligazóns externas

* *Anelytropsis* na ADW.
* *Anelytropsis* na EOL.
* Mexican Blind Lizard. *Anelytropsis papillosus* Cope 1885 na EOL.

  


|  |  |
| --- | --- |
| Control de autoridades | 
* Wd: Q19938963
* MAG: 2779386900

 |

|  |  |
| --- | --- |
| Identificadores taxonómicos | 
* EOL: 83857
* GBIF: 2451716
* iNaturalist: 33175
* IRMNG: 1113797
* ITIS: 209061
* NCBI: 405596

 |